CELEX: 32010L0062
Language: hu
Date: 2010-09-08 00:00:00
Title: A Bizottság 2010/62/EU irányelve ( 2010. szeptember 8. ) a mezőgazdasági vagy erdészeti traktorok típusjóváhagyására vonatkozó 80/720/EGK és 86/297/EGK tanácsi irányelv, valamint a 2003/37/EK, 2009/60/EK és 2009/144/EK európai parlamenti és tanácsi irányelv műszaki rendelkezéseinek kiigazítása céljából történő módosításáról  EGT-vonatkozású szöveg

9.9.2010   
            
            
               HU
            
            
               Az Európai Unió Hivatalos Lapja
            
            
               L 238/7
            
         A BIZOTTSÁG 2010/62/EU IRÁNYELVE
   (2010. szeptember 8.)
   a mezőgazdasági vagy erdészeti traktorok típusjóváhagyására vonatkozó 80/720/EGK és 86/297/EGK tanácsi irányelv, valamint a 2003/37/EK, 2009/60/EK és 2009/144/EK európai parlamenti és tanácsi irányelv műszaki rendelkezéseinek kiigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről szóló, 2003. május 26-i 2003/37/EK európai parlamenti és tanácsi irányelvre (1) és különösen annak 19. cikke (1) bekezdése a) és b) pontjára,
   mivel:
   
               (1)
            
            
               A műszaki fejlődés lehetővé teszi a teljes jármű típusjóváhagyását a 2003/37/EK irányelvben meghatározott T4.3 kategóriájú traktorok (kis szabadmagasságú traktorok) esetében. Ezért a kerekes mezőgazdasági vagy erdészeti traktorok kezelőterére, vezetőhelyéhez történő hozzáférésre, ajtajaira és ablakaira vonatkozó tagállami jogszabályok közelítéséről szóló, 1980. június 24-i 80/720/EGK tanácsi irányelvet (2), a 2003/37/EK irányelvet, valamint a kerekes mezőgazdasági vagy erdészeti traktorok legnagyobb tervezési sebességéről és rakfelületéről szóló, 2009. július 13-i 2009/60/EK európai parlamenti és tanácsi irányelvet (3) és a kerekes mezőgazdasági vagy erdészeti traktorok egyes alkatrészeiről és jellemzőiről szóló, 2009. november 30-i 2009/144/EK európai parlamenti és tanácsi irányelvet (4) módosítani kell, a kis szabadmagasságú traktorok sajátosságainak figyelembe vétele érdekében.
            
         
               (2)
            
            
               A belső piac megvalósításának folytatása érdekében a kerekes mezőgazdasági vagy erdészeti traktorok erőleadó tengelycsonkjaira és ezek védőburkolatára vonatkozó tagállami jogszabályok közelítéséről szóló, 1986. május 26-i 86/297/EGK tanácsi irányelvbe (5) indokolt belefoglalni az első teljesítményleadó tengelyekre vonatkozó követelményeket a 2003/37/EK irányelvben szereplő összes traktorkategória esetében.
            
         
               (3)
            
            
               A 86/297/EGK irányelvben a szabad térre és a teljesítményleadó tengely védőburkolatának méreteire vonatkozó követelményeket módosítani kell e követelmények világszerte megvalósítandó harmonizációja és ezzel az uniós gyártók globális versenyképességének elősegítése érdekében.
            
         
               (4)
            
            
               Az ISO 500-1:2004 szabvány a 2005-ös technikai kiigazítással együtt, az ISO 500-2:2004 és az ISO 8759-1:1998 szabvány az egész világon elfogadott követelményeket tartalmaznak a 2003/37/EK irányelvben szereplő összes traktor teljesítményleadó tengelyére vonatkozóan. Ezért helyénvaló a 86/297/EGK irányelvben ezekre az ISO-szabványokra hivatkozni.
            
         
               (5)
            
            
               A 2003/37/EK irányelvet módosítani kell, hogy az figyelembe vegye a 86/297/EGK irányelvnek a T5 kategóriájú traktorokra vonatkozó alkalmazását. A 2003/37/EK irányelvet szintén módosítani kell, hogy az figyelembe vegye a 2009/60/EK és a 80/720/EGK irányelvnek a T4.3 kategóriájú traktorokra vonatkozó alkalmazását.
            
         
               (6)
            
            
               Az ezen irányelvben foglalt rendelkezések összhangban vannak a 2003/37/EK irányelv 20. cikke (1) bekezdésének értelmében létrehozott bizottság véleményével,
            
         ELFOGADTA EZT AZ IRÁNYELVET:
   1. cikk
   A 80/720/EGK irányelv a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               (1)   Ezen irányelv alkalmazásában a »traktor« a 2003/37/EK európai parlamenti és tanácsi irányelv (6) 2. cikkének j) pontjában meghatározott traktort jelenti.
               Ezen irányelv alkalmazásában a traktorkategóriák a 2003/37/EK irányelv II. mellékletében meghatározott kategóriák.
               (2)   Ezt az irányelvet a 2003/37/EK irányelv II. mellékletében meghatározott T1, T3 és T4 kategóriájú traktorokra kell alkalmazni.
               Ezt az irányelvet nem kell alkalmazni a T4.3 kategóriájú traktorokra, ahol a vezetőülésnek a 2009/144/EK európai parlamenti és tanácsi irányelvben (7) meghatározott ellenőrzési pontja (seat index point) a traktor hosszanti középsíkjától több mint 100 mm-re helyezkedik el.
            
         
               2.
            
            
               Az I. melléklet ezen irányelv I. mellékletének megfelelően módosul.
            
         2. cikk
   A 86/297/EGK irányelv a következőképpen módosul:
   
               1.
            
            
               A cím helyébe a következő szöveg lép:
            
         
               2.
            
            
               Az 1. cikk helyébe a következő szöveg lép:
               „1. cikk
               (1)   Ezen irányelv alkalmazásában a »traktor« a 2003/37/EK európai parlamenti és tanácsi irányelv (8) 2. cikkének j) pontjában meghatározott traktort jelenti.
               (2)   Ezen irányelv alkalmazásában a traktorkategóriák a 2003/37/EK irányelv II. mellékletében meghatározott kategóriák.
            
         
               3.
            
            
               Az I. és II. melléklet helyébe az ezen irányelv II. mellékletében foglalt szöveg lép.
            
         3. cikk
   A 2003/37/EK irányelv II. melléklete az ezen irányelv III. mellékletének megfelelően módosul.
   4. cikk
   A 2009/60/EK irányelv a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               (1)   Ezen irányelv alkalmazásában a »traktor« a 2003/37/EK irányelv 2. cikkének j) pontjában meghatározott traktort jelenti.
               (2)   Ezen irányelv alkalmazásában a traktorkategóriák a 2003/37/EK irányelv II. mellékletében meghatározott kategóriák.
               (3)   Ezt az irányelvet csak azokra a pneumatikus gumiabronccsal felszerelt traktorokra kell alkalmazni, amelyek legnagyobb tervezési sebessége legfeljebb 40 km/h.”
            
         
               2.
            
            
               Az I. melléklet ezen irányelv IV. mellékletének megfelelően módosul.
            
         5. cikk
   A 2009/144/EK irányelv a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               (1)   Ezen irányelv alkalmazásában a »traktor« a 2003/37/EK európai parlamenti és tanácsi irányelv 2. cikkének j) pontjában meghatározott traktort jelenti.
               (2)   Ezen irányelv alkalmazásában a traktorkategóriák a 2003/37/EK irányelv II. mellékletében meghatározott kategóriák.
               (3)   Ezt az irányelvet a T1, T2, T3 és T4 kategóriájú traktorokra kell alkalmazni.”
            
         
               2.
            
            
               A II. melléklet az ezen irányelv V. mellékletének megfelelően módosul.
            
         6. cikk
   (1)   A 2003/37/EK irányelv II. mellékletében meghatározott T1, T2 és T3 kategóriájú traktorok tekintetében az ezen irányelv 7. cikkének (1) bekezdésében említett rendelkezéseket az új járműtípusokra 2011. szeptember 29-től, az új járművekre pedig 2012. szeptember 29-től kell alkalmazniuk a tagállamoknak.
   (2)   A 2003/37/EK irányelv II. mellékletében meghatározott T4.3 kategóriájú traktorok tekintetében az ezen irányelv 7. cikkének (1) bekezdésében említett rendelkezéseket az új járműtípusokra 2013. szeptember 29-től, az új járművekre pedig 2016. szeptember 29-től kell alkalmazniuk a tagállamoknak.
   (3)   A 2003/37/EK irányelv II. mellékletében meghatározott T4.1, T4.2, T5, C, R és S kategóriájú járművek tekintetében az ezen irányelv 7. cikkének (1) bekezdésében említett rendelkezéseket az új járműtípusokra és az új járművekre a 2003/37/EK irányelv 23. cikke (2) bekezdésében meghatározott időpontoktól kezdődően kell alkalmazniuk a tagállamoknak.
   7. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2011. szeptember 29-ig megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   8. cikk
   Ez az irányelv az Európai Unió Hivatalos Lapjában való közzétételét követő huszadik napon lép hatályba.
   9. cikk
   Ennek az irányelvnek a tagállamok a címzettjei.
   
      Kelt Brüsszelben, 2010. szeptember 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 171., 2003.7.9., 1. o.
   
      (2)  HL L 194., 1980.7.28., 1. o.
   
      (3)  HL L 198., 2009.7.30., 15. o.
   
      (4)  HL L 27., 2010.1.30., 33. o.
   
      (5)  HL L 186., 1986.7.8., 19. o.
   
      (6)  HL L 171., 2003.7.9., 1. o.
   
      (7)  HL L 27., 2010.1.30., 33. o.”
   
      (8)  HL L 171., 2003.7.9., 1. o.”
   
      I. MELLÉKLET
      A 80/720/EGK irányelv I. melléklete I.2. pontjának helyébe a következő szöveg lép:
      
         
                     „I.2.
                  
                  
                     A legfeljebb 1 150 mm nyomtávú keskeny traktorok és a T4.3 kategóriájú traktorok kivételével a kezelőtérnek minden traktor esetében a referenciapont feletti 400-tól 900 mm-ig terjedő magasságban legalább 900 mm szélesnek kell lennie, és több mint 450 mm-rel a referenciapont előtt kell elhelyezkednie (lásd az 1. és 3. ábrát).
                     A T4.3 kategóriájú traktorok esetében a kezelőtérnek a referenciapont előtt található 450 mm-es sávban, a referenciaponttól számítva 400 mm magassságban legalább 700 mm teljes szélességgel kell rendelkeznie, és a referenciaponttól számított 900 mm magasságban legalább 600 mm teljes szélességgel kell rendelkeznie.”
                  
               
   
   
      II. MELLÉKLET
      „
            I. MELLÉKLET
            
               A teljesítményleadó tengelyekre vonatkozó általános rendelkezések és követelmények
            
            1.   Fogalommeghatározás és alkalmazási kör
            1.1.   A »teljesítményleadó tengely« egy, a traktorhoz tartozó külső tengelyt jelent, amely az alkatrészek forgatását teszi lehetővé.
            1.2.   Ezen irányelv előírásai csak az 1.1. pontban meghatározott, és a traktor hátsó vagy első részén elhelyezett teljesítményleadó tengelyekre vonatkoznak.
            2.   Az EK-típusjóváhagyás iránti kérelem
            2.1.   Egy traktortípus teljesítményleadó tengelye és annak védőburkolata tekintetében történő jóváhagyása iránti kérelmet a traktor gyártója vagy annak meghatalmazott képviselője nyújtja be, a II. melléklet I. részében található minta szerinti adatközlő lap útján.
            2.2.   A kérelemhez csatolni kell a traktornak az irányelv hatálya alá eső alkatrészeinek megfelelően és kielégítően részletezett műszaki rajzát három példányban.
            2.3.   A jóváhagyandó traktortípus egy példányát, illetve az irányelv által előírt vizsgálatok végrehajtása szempontjából lényegesnek tekintett alkatrészek egy-egy példányát a típus-jóváhagyási vizsgálat végrehajtásáért felelős műszaki szolgálat rendelkezésére kell bocsátani.
            3.   EK-típusbizonyítvány
            Minden egyes jóváhagyás elfogadásához vagy elutasításához a II. melléklet II. részében szereplő minta szerinti bizonyítványt kell kitölteni.
            4.   Általános rendelkezések
            Amennyiben a traktort teljesítményleadó tengellyel szerelték fel, ez utóbbinak meg kell felelnie az ezen mellékletben leírt követelményeknek.
            Ezen irányelv alkalmazásában a 4.1. és 4.2. pontban említett szabványokat kell alkalmazni.
            4.1.   A hátsó teljesítményleadó tengelyekre vonatkozó előírások
            A hátsó teljesítményleadó tengelyekre az ISO 500–1:2004 szabvány előírásai az 1:2005-ös technikai kiigazítással és az ISO 500–2:2004 szabvány előírásai alkalmazandóak az 1. táblázatban leírtak szerint:
            
               1.   táblázat
            
            
               Szabványok alkalmazása a különböző traktorkategóriák hátsó teljesítményleadó tengelyeire
            
            
                        Szabvány alkalmazandó
                     
                     
                        T1
                        C1
                     
                     
                        T2
                        C2
                     
                     
                        T3
                        C3
                     
                     
                        T4.1
                        C4.1
                     
                     
                        T4.2
                        C4.2
                     
                     
                        T4.3
                        C4.3
                     
                     
                        T5
                        C5
                     
                  
                        ISO 500-1:2004 (1)
                            (3)
                        
                     
                     
                        X
                     
                     
                        --
                     
                     
                        X1)
                        
                     
                     
                        X1)
                        
                     
                     
                        X1)
                        
                     
                     
                        X
                     
                     
                        X1)
                        
                     
                  
                        ISO 500-2:2004 (2)
                        
                     
                     
                        --
                     
                     
                        X
                     
                     
                        X2)
                        
                     
                     
                        X2)
                        
                     
                     
                        X2)
                        
                     
                     
                        --
                     
                     
                        X2)
                        
                     
                  
                        
                                    X
                                 
                                 
                                    Szabvány alkalmazandó.
                                 
                              
                                    --
                                 
                                 
                                    Szabvány nem alkalmazható.
                                 
                              
                                    X1)
                                    
                                 
                                 
                                    A szabvány az 1 150 mm-nél nagyobb nyomtávú traktorok esetében alkalmazandó.
                                 
                              
                                    X2)
                                    
                                 
                                 
                                    A szabvány a legfeljebb 1 150 mm nyomtávú traktorok esetében alkalmazandó.
                                 
                              
                  4.2.   Az első teljesítményleadó tengelyekre vonatkozó előírások
            Az első teljesítményleadó tengelyekre az ISO 8759-1:1998 szabvány előírásai alkalmazandóak az alábbi 2. táblázatban leírtak szerint:
            
               2.   táblázat
            
            
               Szabványok alkalmazása a különböző traktorkategóriák első teljesítményleadó tengelyeire
            
            
                        Szabvány alkalmazandó
                     
                     
                        T1
                        C1
                     
                     
                        T2
                        C2
                     
                     
                        T3
                        C3
                     
                     
                        T4.1
                        C4.1
                     
                     
                        T4.2
                        C4.2
                     
                     
                        T4.3
                        C4.3
                     
                     
                        T5
                        C5
                     
                  
                        ISO 8759-1:1998
                     
                     
                        X
                     
                     
                        X
                     
                     
                        X3)
                        
                     
                     
                        X4)
                        
                     
                     
                        X
                     
                     
                        X4)
                        
                     
                     
                        X
                     
                  
                        
                                    X
                                 
                                 
                                    Szabvány alkalmazandó.
                                 
                              
                                    X3)
                                    
                                 
                                 
                                    A szabvány a benne előírtak szerinti teljesítményleadó tengellyel felszerelt traktorok esetében alkalmazandó.
                                 
                              
                                    X4)
                                    
                                 
                                 
                                    A szabvány alkalmazandó, a 4.2. szakasz kivételével.
                                 
                              
                  
         
            II. MELLÉKLET
            
               1.   rész
            
            […] sz. ADATKÖZLŐ LAP
            a 2003/37/EK irányelvnek a traktorok teljesítményleadó tengelyei tekintetében egy traktor EK-típusjóváhagyására vonatkozó I. melléklete alapján
            Az alábbi adatokat, szükség szerint, három példányban, tartalomjegyzékkel együtt kell benyújtani.
            A rajzokat megfelelő méretben és részletességgel A4 formátumban kell benyújtani. Amennyiben fényképeket is mellékelnek, azoknak megfelelően részletesnek kell lenniük.
            0.   ÁLTALÁNOS RENDELKEZÉSEK
            
                        0.1.
                     
                     
                        Gyártmány (a gyártó által bejegyzett védjegy):
                     
                  
                        0.2.
                     
                     
                        Típus (a pontos változat és verzió megjelölésével):
                     
                  
                        0.3.
                     
                     
                        A típus azonosítási módja, ha a típus jelölve van a járművön:
                        
                                    0.3.1.
                                 
                                 
                                    Gyári adattábla (helye, a rögzítés módja):
                                 
                              
                  
                        0.4.
                     
                     
                        A jármű kategóriája (4):
                     
                  
                        0.5.
                     
                     
                        A gyártó neve és címe:
                     
                  
                        0.8.
                     
                     
                        Az összeszerelő üzem/üzemek neve és címe:
                     
                  
                        4.12.
                     
                     
                        Teljesítményleadó tengely/tengelyek (fordulatszám/perc, valamint e szám aránya a motorfordulatszámhoz) (a tengelyek száma, típusa és elhelyezése):
                        
                                    4.12.1.
                                 
                                 
                                    A fő teljesítményleadó tengely/tengelyek:
                                 
                              
                                    4.12.2.
                                 
                                 
                                    Egyéb/egyebek:
                                 
                              
                                    4.12.3.
                                 
                                 
                                    A teljesítményleadó tengely/tengelyek védőberendezése/védőberendezései (leírás, méretek, rajzok, fényképek):
                                 
                              
                  
               2.   rész
            
            TÍPUS-JÓVÁHAGYÁSI DOKUMENTÁCIÓ
            MINTA
            
               (maximális formátum: A4 (210 × 297 mm))
            
            EK-TÍPUSBIZONYÍTVÁNY
            
            Bejelentés egy adott traktortípus
            
                        —
                     
                     
                        típusjóváhagyásáról (5)
                        
                     
                  
                        —
                     
                     
                        típusjóváhagyásának kiterjesztéséről (5)
                        
                     
                  
                        —
                     
                     
                        típusjóváhagyásának elutasításáról (5)
                        
                     
                  
                        —
                     
                     
                        típusjóváhagyásának visszavonásáról (5)
                        
                     
                  a 86/297/EGK irányelv szerint.
            A típusjóváhagyás száma: …
            A kiterjesztés indoka: …
            
               I.   szakasz
            
            
                        0.1.
                     
                     
                        Gyártmány (gyártó kereskedelmi neve):
                     
                  
                        0.2.
                     
                     
                        Traktortípus:
                     
                  
                        0.3.
                     
                     
                        A traktortípus azonosítási módja, ha a típus jelölve van a traktoron (6):
                     
                  
                        0.3.1.
                     
                     
                        A jelölés helye:
                     
                  
                        0.4.
                     
                     
                        A jármű kategóriája (7):
                     
                  
                        0.5.
                     
                     
                        A gyártó neve és címe:
                     
                  
                        0.8.
                     
                     
                        Az összeszerelő üzem/üzemek neve és címe:
                     
                  
               II.   szakasz
            
            
                        1.
                     
                     
                        Kiegészítő adatok (értelemszerűen): lásd a Kiegészítést.
                     
                  
                        2.
                     
                     
                        A vizsgálatok elvégzéséért felelős műszaki szolgálat:
                     
                  
                        3.
                     
                     
                        A vizsgálati jegyzőkönyv kelte:
                     
                  
                        4.
                     
                     
                        A vizsgálati jegyzőkönyv száma:
                     
                  
                        5.
                     
                     
                        Megjegyzések: lásd a Kiegészítést.
                     
                  
                        6.
                     
                     
                        Hely:
                     
                  
                        7.
                     
                     
                        Időpont:
                     
                  
                        8.
                     
                     
                        Aláírás:
                     
                  
                        9.
                     
                     
                        A jóváhagyó hatósághoz benyújtott – és kérésre kiadható – információs csomag tartalomjegyzéke mellékelve.
                     
                  ”
      
         (1)  Az ISO 500-1:2004 szabvány 6.2. szakaszának utolsó mondata nem alkalmazandó.
      
         (2)  Ezen irányelv alkalmazásában ez a szabvány az olyan traktorok teljesítményleadó tengelyeire is alkalmazandó, amelyek teljesítménye meghaladja az ISO 789-1:1990 szabvány szerint mért 20 kW-ot.
      
         (3)  A 3. típusú teljesítményleadó tengelyeknél és azokban az esetekben, amikor a használandó csatlakozó elemekhez való igazítás érdekében a védőburkolaton található nyílás mérete csökkenthető, a használati útmutatóban szerepeltetni kell az alábbiakat:
      
                  —
               
               
                  a védőburkolat csökkentett mérete által jelentett következményekre és kockázatokra vonatkozó figyelmeztetés,
               
            
                  —
               
               
                  a teljesítményleadó tengelyek csatlakoztatására és lekapcsolására vonatkozó utasítások és különleges figyelmeztetések,
               
            
                  —
               
               
                  a hátsó teljesítményleadó tengelyhez csatlakoztatott eszközök vagy gépek használatára vonatkozó utasítások és különleges figyelmeztetések.
               
            
         (4)  A 2003/37/EK irányelv II. mellékletében meghatározottak szerint.
      
         (5)  A nem kívánt rész törlendő.
      
         (6)  Ha a típusazonosító olyan karaktereket tartalmaz, amelyek az ezen adatközlő lapon megjelölt traktortípus leírása szempontjából nem lényegesek, akkor e karaktereket a dokumentációban kérdőjellel kell helyettesíteni (pl. ABC?123?).
      
         (7)  A 2003/37/EK irányelv II. mellékletében meghatározottak szerint.
   
   
      III. MELLÉKLET
      A 2003/37/EK irányelv II. melléklete a következőképpen módosul:
      
                  1.
               
               
                  A II. melléklet B. fejezete I. részében, a külön irányelvek jegyzékében, a 18.1. sorban, a T5 oszlopban az „(X”) jel helyébe az „X” jel lép.
               
            
                  2.
               
               
                  A II. melléklet B. fejezete 1. függelékének II. része a következőképpen módosul:
                  
                              a)
                           
                           
                              a 2.2. sorban, a T4.3 oszlopban, az „(X)” jel helyébe az „X” jel lép;
                           
                        
                              b)
                           
                           
                              a 17.1. sorban, a T4.3 oszlopban, az „(X)” jel helyébe az „X” jel lép.
                           
                        
            
   
      IV. MELLÉKLET
      A 2009/60/EK irányelv I. mellékletének 2.2. pontja a következő albekezdéssel egészül ki:
      
         „A T4.3 kategóriájú traktorok esetében a rakfelület hossza nem lépheti túl a traktor legnagyobb – első vagy hátsó – nyomtávjának 2,5-szeresét (a nagyobbik értéket kell figyelembe venni).”
      
   
   
      V. MELLÉKLET
      A 2009/144/EK irányelv II. melléklete a következőképpen módosul:
      
                  1.
               
               
                  A 2.3.2.11. pont helyébe a következő szöveg lép:
                  
                              „2.3.2.11.
                           
                           
                              Keskeny nyomtávú traktorok és T4.3 kategóriájú traktorok.”
                           
                        
            
                  2.
               
               
                  A 2.3.2.11.1. pont helyébe a következő szöveg lép:
                  
                              „2.3.2.11.1.
                           
                           
                              A 87/402/EGK tanácsi irányelv (1) 1. cikke második francia bekezdésében meghatározott keskeny nyomtávú traktorok és a 2003/37/EK irányelv II. melléklete B. fejezetének 1. függelékének I. részében meghatározott T4.3 kategóriájú traktorok esetében a 2.3.2.9. szakasz követelményei nem vonatkoznak azon mezőre, amely a haladási irányhoz képest keresztirányú és hátrafelé 45 fokban döntött sík alatt található, valamint az ülés ellenőrzési pontja mögött 230 mm-re lévő ponton áthalad (lásd 7. ábra). Ha e mezőben bármilyen veszélyes pont található, úgy a traktoron megfelelő figyelmeztető jelzéseket kell elhelyezni.
                           
                        
            
         (1)  HL L 220., 1987.8.8., 1. o.”